armvectores/hy_wikipedia_2023 huggingface dataset:
Օլիվեր Լանգ

Օլիվեր Լանգ կամ Օլիվ Լանգ (անգլ.՝ Oliver "Ollie" Lang, 1983, Կամերուն), ամերիկյան պրոֆեսիոնալ փեյնթբոլ խաղացող։ 2005 թվականին, 22 տարեկան հասակում, արժանացել է Միջազգային Փեյնթբոլի Տարվա լավագույն խաղացող մրցանակին։ Փեյնթբոլիստ Մեթ Մարշալը հաստատել է, որ Լանգը «հաղթում է այնքան հաճախակի, մեր սպորտով զբաղվում է այնքան բնազդաբար և կյանքի ուղին ներծծում է այնքան կատաղի ու ուժգին տեմպերով»։


== Պրոֆեսիոնալ փեյնթբոլային գործունեություն ==
Օլիվ Լանգն իր գործունեության ընթացքում խաղացել է տարբեր խմբերի հետ, ներառյալ Այրոնկիդսը։ 2002 թվականին Լանգը միացավ մանկության ընկերներ Ալեքս Ֆռեյջին, Թոդ Մարտինեսին, Ռայան Գրինսպանին, Բրայան Քոլին, Բրեդ Մոնին եւ Անգել Ֆրագոզային Սան Դիեգո Դինաստիայի թիմում։ Այնուհետ 2006 թվականին նա լքել է Դինաստիան՝ Լոս Անջելեսի Այրոնմենին կրկին միանալու նպատակով, և փեյնթբոլյան պատմության մեջ մտել է նրանով, որ Դայ Էքշըն Սպորտսը-ը  նրան վճարել է 100,000 դոլար։
2011 թվականին Օլիվեր Լանգը կրկին միացել է Սան Դիեգո Դինաստիային։ Նրանք հաղթել են 2011 թվականի Փեյնթբոլ Սպորտս Փրոմոշնս  (PSP) և PSP Գալվեստոն Այլանդ Օփեն առաջին մրցաշարը, եզրափակչում 7-2 հաշվով պարտության մատնելով Բոստոնի Ռեդ Լեգեոնին (առավել հայտնի որպես Ռուսական Լեգեոն)․ մի թիմի, որը հաղթել էր նախորդ երկու մրցաշարում։
2011 թվականի PSP Տեխասի հաղթանակից հետո Օլիվերը առաջնորդեց Սան Դիեգո Դինաստիան՝ առաջին Միլենիում Սիրիես մրցաշարին զբաղեցնելով առաջին տեղը Փարիզում։ 2011 թվականի ապրիլին Սան Դիեգո Դինաստիան Հանթինգթոն Բիչում նվաճեց առաջին NPPL մրցաշարը, այս հաղթանակը ապահովեց Դինաստիա թիմի 50-րդ պրոֆեսիոնալ հաղթանակը։ Հանթինգթոն Բիչի հաղթանակից հետո Դինաստիան նվաճել է մինչև այժմ խաղացած բոլոր պրոֆեսիոնալ փեյնթբոլի մրցաշարերի գրեթե մեկ երրորդը։
Լանգը նաև խաղացել է Կանադայի CXBL-ի Սքարբորոու Հասըլ  թիմում։ Սփլեթ ամսագիրը  նրան գնահատել է որպես աշխարհի լավագույն փեյնթբոլ խաղացող։


== Ծանոթագրություններ ==


== Արտաքին հղումներ ==
Ollie Lang's personal website
Dynasty Paintball Team Web
Աբրամովո (գյուղ, Արզամասկի շրջան)

Անվան այլ կիրառումների համար տե՛ս՝ Աբրամովո (այլ կիրառումներ)Աբրամովո (ռուս.՝ Абрамово), գյուղ Ռուսաստանի Նիժնի Նովգորոդի մարզի Արզամասկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Վալի (դիցաբանություն)

Անվան այլ կիրառումների համար տե՛ս՝ Վալի (այլ կիրառումներ)Վալի (հին նորվ.՝ Váli), գերմանասկանդինավյան դիցաբանության մեջ վրեժի աստվածը նաև բույսերի աստվածը։
Նովեգական դիցաբանության մեջ Վալին Օդինի և կին հսկա Ռինդրի որդին է։ Վալին ունեցել է շատ եղբայրներ այդ թվում Բալդրը և Թորը։ Նա ծնվել էր միայն մեկ նպատակի համար. սպանել Հյոդրին, քանի որ Հյոդրը պատահաբար սպանել էր Բալդրին՝ Վալիի զույգ եղբորը։ Վալին չափահաս է դառնում մեկ օրում և Հյոդրից լուծում իր վրեժը։ Վալին նաև տեսել և կենդանի է մնացել Ռագնարյոկի ընթացքում։


== Գրականություն ==
Ursula Dronke(1997). The Poetic Edda : Volume II : Mythological Poems. Oxford։ Clarendon Press.
Finnur Jónsson (1913). Goðafræði Norðmanna og Íslendinga eftir heimildum. Reykjavík։ Hið íslenska bókmentafjelag.


== Ծանոթագրություններ ==
Արմեն Դանիելյան (պետական գործիչ)

Անվան այլ կիրառումների համար տե՛ս՝ Արմեն Դանիելյան (այլ կիրառումներ)Արմեն Սերյոժայի Դանիելյան (ապրիլի 12, 1975(1975-04-12), Երևան, Հայկական ԽՍՀ, ԽՍՀՄ), հայ իրավաբան, ՀՀ պետական գործիչ, Արդարադատության երրորդ դասի պետական խորհրդական։


== Կրթություն ==
1998 թ. գերազանցությամբ ավարտել է ԵՊՀ իրավաբանական ֆակուլտետը։
2001 թ. ավարտել է ԵՊՀ իրավաբանական ֆակուլտետի ասպիրանտուրան։
1998-1999 թթ. վերապատրաստվել է Հունգարիայի սահմանադրական և օրենսդրական քաղաքականության ինստիտուտում՝ «Կոմերցիոն արբիտրաժ» և «Համեմատական վարչական իրավունք» ծրագրերով։


== Մանկավարժական գործունեությունը ==
1999 թվականից - ԵՊՀ իրավաբանական ֆակուլտետում «Մաքսային իրավունք» և «Քաղաքացիական իրավունք» առարկաների դասախոս։
2002-2004 թթ. - ԵՊՀ միջազգային հարաբերությունների ֆակուլտետում դասախոսել է «Արտաքին տնտեսական գործունեության մաքսային կարգավորում» հատուկ դասընթացը։
2003 թվականից - ԵՊՀ իրավաբանական ֆակուլտետի գիտական խորհրդի անդամ։


== Քաղաքական գործունեությունը ==
1999, 2002 և 2005 թթ. ընտրվել է Երևանի Էրեբունի համայնքի ավագանու անդամ։
2002 և 2005 թթ. ընտրվել է համայնքի ավագանու խորհրդի նախագահ։
2000 թվականից «Երևանի ավագանիներ», ապա «Հայաստանի ավագանիների ասոցիացիա» հասարակական կազմակերպության խորհրդի անդամ։
2003 թ. ընտրվել է ՀՀ Ազգային ժողովի պատգամավոր (թիվ 17 ընտրատարածք)։ ՀՀ Ազգային ժողովի պետական-իրավական հարցերի մշտական հանձնաժողովի անդամ, քաղաքացիա-իրավական հարցերի ենթահանձնաժողովի նախագահ։ ՀՀԿ խմբակցության անդամ։ Ազգային ժողովի նախագահին կից քաղաքացիների իրավունքների պաշտպանության խորհրդի անդամ։
2006 թ. հունվարի 9-ին ՀՀ վարչապետի որոշմամբ նշանակվել է ԵՊՀ կառավարման խորհրդի անդամ։
2007 թ. մայիսի 12-ին Ազգային ժողովի պատգամավոր է ընտրվել համամասնական ընտրակարգով Հայաստանի Հանրապետական կուսակցությունից մինչև 2008 թ. մայիսի 7-ը։
«Նիգ-Ապարան» հայրենակցական միության խորհրդի և նախագահության անդամ։
ՀՀ հակակոռուպցիոն ռազմավարության իրականացման և մոնիտորինգի հանձնաժողովի անդամ։
Անկուսակցական է։


== Դատախազության համակարգում ==
2007 թ. մայիսի 31-ին ՀՀ գլխավոր դատախազի հրամանով նշանակվել է ՀՀ գլխավոր դատախազին առընթեր որակավորման հանձնաժողովի անդամ։
2008 թ. մայիսի 7-ին ՀՀ Նախագահի հրամանագրով նշանակվել է ՀՀ գլխավոր դատախազի տեղակալ։
2013 թ. հոկտեմբերի 15-ին ՀՀ Նախագահի հրամանագրով ազատվել է ՀՀ գլխավոր դատախազի տեղակալի պաշտոնից։


== Պարգևներ, կոչումներ և դասային աստիճան ==
Արդարադատության երրորդ դասի պետական խորհրդական (2008)։
Իրավաբանական գիտությունների թեկնածու, դոցենտ։
1998 թվականից ՀՀ իրավաբանների միության անդամ է։
«Ավագանի +» թերթի խմբագրական խորհրդի անդամ։
2005 թ. նոյեմբերի 14-ին Հայաստանի երրորդ հանրապետության խորհրդարանի 15-ամյակին նվիրված «Պառլամենտարիզմը Հայաստանում» թեմայով ուսանողական գիտական մրցույթին աջակցելու համար Ազգային ժողովի նախագահի կողմից պարգևատրվել է շնորհակալագրով։Ազգային ժողովի նախագահի կողմից պարգևատրվել է Ազգային ժողովի պատվո մեդալով, ՀՀ վարչապետի հուշամեդալով (2009), ՀՀ և ԼՂՀ գլխավոր դատախազների կողմից շնորհակալագրերով, ՌԴ գլխավոր դատախազի կողմից հուշամեդալով, ԻԻ և ՉԺՀ գլխավոր դատախազների կողմից հուշանվերներով և այլ պարգևներով։
Հեղինակել է է մեկ տասնյակից ավելի գիտական հոդվածներ և երկու մենագրություն։
Ամուսնացած է, ունի երկու երեխա։


== Ծանոթագրություններ ==
(2033) Բազել

(2033) Բազել (անգլ.՝ Basilea), աստերոիդ աստերոիդների հիմնական գոտում։ Հայտնաբերվել է 1973 թվականի փետրվարի 6-ին Պաուլ Վիլդի կողմից Ցիմերվալդում։
Միջին հեռավորությունը Արեգակից կազմում է 2,225151 ա. մ., առավելագույնը մոտենում է 1,9776 ա. մ. հեռավորության վրա և հեռանում 2,4727 ա. մ.։ Արեգակի շուրջ մեկ ամբողջական պտույտ է կատարում 1212,38 երկրային օրվա ընթացքում, իր ուղեծրով շարժվելով միջինում 0,296937 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 8,47° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(2033) Բազել աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Միկա

Միքայել Վարոսյան (հուլիսի 5, 2003(2003-07-05), Երևան, Հայաստան, ավելի հայտնի է որպես Միկա), հայ երիտասարդ երգիչ։ Նա ներկայացրել է Հայաստանը 2015 թվականի նոյեմբերին Բուլղարիայի մայրաքաղաք Սոֆիայում անցկացված Մանկական Եվրատեսիլ երգի մրցույթին, որտեղ կատարել է իր «Love» (Սեր) երգը , զբաղեցնելով 2-րդ հորիզոնականը։ (176 միավոր)։


== Կարիերա ==
2012 թվականից սկսած մասնակցել է «Մանկական եվրատեսիլ» մրցույթի հայաստանյան բոլոր փուլերին, սակայն երազանքին հասնելու համար միավորները չեն բավականացրել։ Նույն թվականին մասնակցել է «Նոր ալիք» մրցույթի հայաստանյան ընտրական փուլին։ 2013 թվականին Վառնա քաղաքում կայացած մանկական միջազգային “Golden Sparkles” մրցույթում 3 մրցանակի է արժանացել։ 2014 թվականին Միկան մասնակցել է Վիտեբսկ քաղաքում անցկացվող «Սլավյանսկի բազար» մրցույթին, որտեղ ներկայացնելով Հայաստանը գրավել է 3-րդ հորիզոնականը։ 2014 թվականից իր առաջին քայլերն է արել նաև հեռուստատեսային աշխարհում։


== Ծանոթագրություններ ==
Լեշուկոնսկի շրջան

Լեշուկոնսկի շրջան (ռուս.՝ Лешуконский район), մունիցիպալ շրջան Ռուսաստանի Դաշնության Արխանգելսկի մարզում։
Ստեղծվել է 1929 թվականին։ Վարչական կենտրոնը՝ Լեշուկոնսկոե։


== Աշխարհագրություն ==
Շրջանի տարածքի մակերեսը կազմում է 28100 կմ²։


== Բնակչություն ==
2011 թվականի մարդահամարի արդյունքներով շրջանում բնակվում էր 7927 մարդ։ Բնակչության խտությունը կազմում էր 0,28 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
My Heart Is Open

«My Heart Is Open», ամերիկյան Maroon 5 փոփ ռոք խմբի երգն է, համագործակցությամբ երգչուհի Գվեն Ստեֆանիի հետ։ Այն թողարկվել է 2014 թվականի օգոստոսի 29-ին և ընդգրկվել է խմբի «V» անվանումը կրող հինգերորդ ստուդիական ալբոմում։ Երգը գրվել է Ադամ Լևինի, Բենի Բլանկոյի, Սիա Ֆուրլերի, Ռոդնի Ջերկինսի և Անդրե Լինդալի կողմից։


== Կենդանի կատարումներ ==
2015 թվականի փետրվարի 8-ին Ադամ Լևինը և Գվեն Ստեֆանին երգը կատարել են Գրեմմիի 57-րդ մրցանակաբաշխությունում։ Երգը նաև ընդգրկվել է Maroon 5-ի 2015 թվականի համաշխարհային շրջագայության երգացանկում։


== Հիթ շքերթներ ==


== Ծանոթագրություններ ==
Հոտտոկ

Հոտտոկ (կորեերեն՝ 호떡)-ը նախուտեստ է, որն հիմնականում ուտում են Հարավային Կորեայում և Չինաստանում։ Այն տաք հաց է, որը պատրաստվում է տտոկով, շաքարով և ալյուրով։ Այն պարունակում է մոտ 230 կալորիա։ Մարդկանց մեծամասնությունը այն ձմռանն է ուտում, իսկ մեր օրերում կան նաև Հոտտոկի խառնուրդներ, որոնցով կարելի է այն պատրաստել տանը։


== Մանրամասնում ==
Ներսում կլորացված շաքարի պես և շրջապատված տտոկով, այն ձմռան գլխավոր ուտելիքն է։ Սովորաբար դարչինի համով շագանակագույն շաքար են ավելացնում, բայց մեր օրերում ավելացնում են նաև բանջարեղեն, և որպեսզի շագանակագույն շաքարը չթափվի, ալյուր են ավելացնում կամ ընկույզներ, օրինակ գետնանուշ, աղում են այն՝ մածուցիկությունն ավելացնելու համար։ 
Հոտտոկի տտոկը սովորաբար սպիտակ է, բայց կարող ենք պատրաստել նաև կանաչ թեյի Հոտտոկ, ավելացնելով կանաչ թեյի փոշի, որը տտոկը կդարձնի կանաչ գույն։ Այն հիմնականում վաճառվում է շուկաներում կամ փողոցում։ Գոյություն ունեն նաև Ջապչե հոտտոկ և ծովամթերային հոտտոկ։ 
Սովորաբար գինը սահմանվում է 1 հատի համար 1000 հարավկորեական վոն, իսկ որոշ տեղեր վաճառում են ավելի քան 1500 վոնով (օրինակ՝ հանրախանութներում և այլն)։


== Պատմություն ==


=== Ծագում ===
1927 թվականի գարնանը ամեն օր ավելի քան 1000 հոգի «քուլլի» (չինացի ֆերմեր) վայրէջք էին կատարում Ինչոնում։ Կորեայում բնակություն հաստատած չինացիները արագորեն մշակեցին ամենալավ սնունդը աղքատ հաճախորդներին վաճառելու համար։ Դրանց մեջ մտնում էր նաև Հոտտոկը։ Այն կոչվում էր «Գաղթողների տտոկ» և «Հոտտոկ»։ Անվան բնօրինակը եղել է «Հվասո» (火燒) կամ «Գոբյոնգ»(枯餠): Իսկ Ճապոնական գաղութային ժամանակաշրջանում ճապոնացիները այն անվանել են «Ջինապանգ» (支那 パ ン): Այնտեղ, որտեղ շատ քուլլիներ կային, շատ էին նաև Հոտտոկի խանութները, և նույնիսկ «Հոտտոկի խանութը վառվում է» (այսինքն՝ շատ աղմկոտ է) ժարգոնը ստեղծվեց։


== Առևտրային ապրանք ==
Հոտտոկի բաղադրիչները պարունակող ապրանքները մշակում և վաճառում են այնպիսի ընկերություններ, ինչպիսիք են Samyang Corporation, Ottogi և CJ Ջեիլջեդանգ։ Այդ արտադրանքները նախատեսված են տանը Հոտտոկ պատրաստելու համար։ 


== Չինական Հոտտոկ ==
Չինական Հոտտոկը Հոտտոկի տեսակ է, որը հարթեցված ձևով Գոնգգալ հացն(չինական հաց) է։ Այն Գոնգգալ հացի նման ներսում դատարկ է, և բնութագրվում է նրանով, որ ներսից շաքարով պատված է։ Որոշ փողոցային վաճառողներ այն վաճառում են  «Պղպջակ Հոտտոկ» անվան տակ։


== Պատկերասրահ ==

		
		


== Ծանոթագրություններ ==
Բերգհյուլեն

Բերգհյուլեն  (գերմ.՝ Berghülen), կոմունա Գերմանիայի Բադեն Վյուրտեմբերգ երկրամասում։
Մտնում է Ալբ Դունայ շրջանի կազմում։ Բնակչությունը կազմում է 1901 մարդ (ըստ 2010 թվականի դեկտեմբերի 31-ի). Տարածքը կազմում է 26,13 կմ²։ Պաշտոնական կոդ՝ 08 4 25 017։


== Ծանոթագրություններ ==


== Արտաքին հղումներ ==
Պաշտոնական էջ
Պինկել

Պինկել (գերմ.՝ Pinkel), ավանդական է Հյուսիս-Արևմտյան Գերմանիայում (Օլդենբուրգ, Բրեմեն, Ֆրիսլանդիա) ապխտած, մեծ հատիկավոր նրբերշիկ՝  գրյուցվուրստ, սեղանին մատուցվում է որպես առանձին ուտեստ՝ կալե կաղամբի (գրյունկոլ) խավարտի հետ միասին։ Հարավ-գերմանական շրջաններում պինկելը գրեթե անհայտ է։


== Պատրաստում ==
Երշիկի այս տեսակը բաղկացած է հիմականում խոզի ճարպից, ինչպես նաև տավարի ճարպից, վարսակի կամ գարու ձավարից, սոխից, աղից, սև պղպեղից և այլ համեմունքներից։ Պատրաստման ստույգ բաղադրատոմսերը տեղացի երշիկագործները գաղտնի է են պահվում, այդ իսկ պատճառով՝ տարբեր շրջաններում տարբերվում են միմյանցից։ Մսի մեծ բաղադրություն ունեցող պինկելը կոչվում է «մսային պինկել» կամ «օրդենբուրգյան պինկել» (Fleisch-Pinkel, Oldenburger Pinkel)։ Երշիկի խճողակը ավանդաբար լցվում է խոզի, և  հազվադեպ՝ տավարի աղիքների մեջ։


== Ավանդույթ ==
Այսպես կոչված «կաղամբ-պինկել-տուրեր»-ը (Kohl-und-Pinkel-Touren)՝ ձմեռային ուղևորությունների ճաշի ժամանակ գյուղական հյուրատներում ավանդական են Գերմանիայի հյուսիսային տարածաշրջանների համար․ դրանց մասնակցել են ամբողջ ընտանիքներով, ընկերախմբերով և հետաքրքրություններիհիման վրա կազմված ակումբներով։ Հատկապես այս սովորույթը տարածված է Օլդենդուրգի մոտակայքում։ Քայլելուց հետո բոլորը նստում են կանաչ կաղամբով (գրյունկոլ) պինկելով սեղանի մոտ։ Այս ուտեստը շատ բարձր կալորիականությամբ և հագեցնող է, որը վերականգնում է ուժը, ցրտին երկարատև ճամփորդությունից հետո։ Պրինկելին, երբեմն, որպես հավելում մատուցում են նաև խաշած երշիկներ, կասսելեր, կտրատած ճարպ և (երբեմն) ապխտած կրծքամիս։


== Ծանոթագրություններ ==


== Գրականություն ==
Westphal M. Kohl- und Pinkelfahrten: Geschichte und Kultur einer Festzeit in Norddeutschland. — Waxmann Verlag, 1998. — 212 с. — ISBN 9783830955443


== Արտաքին հղումներ ==
Գերմանական հոդված պինկելի մասին Archived 2013-02-18 at the Wayback Machine.
Սանտա Կրուս դու Սուլի գավառ

անտա Կրուս դու Սուլի գավառ (պորտ.՝ Microrregião de Santa Cruz do Sul) գավառ Բրազիլիայում, մտնում է Ռիու Գրանդու դու Սուլ նահանգի մեջ։ Մի մաս է կազմում Ռիու Գրանդի դու Սուլ նահանգի արևելակենտրոնական մաս (մարզ)ը։ Բնակչությունը կազմում է 317 715 մարդ, ըստ 2005 թվականի տվյալների։ Տարածքը կազմում է 5 564,553 կմ2։ Բնակչության խտությունը՝ 57,1 մարդ/կմ²։


== Վիճակագրություն ==
Համախառն ներքին արտադրանքը կազմել է 4 884 439 576,00 (ըստ Բրազիլիայի աշխարահագրության և վիճակագրության ինստիտուտի տվյալների)
Համախառն ներքին արտադրանքը մեկ շնչի հաշվով 2003 թվականին կազմում է 15 779,80 ռեալ (ըստ Բրազիլիայի աշխարհագրության և վիճակագրության ինստիտուտի տվյալների)
Մարդկային զարգացման ինդեքսի պոտենցիալը 2000 թվականին կազմել է 0,782


== Գավառի կազմ ==
Գավառի կազմի մեջ են մտնում հետևյալ մունիցիպալիտետները.

Արոյու դու Տիգրի
Կանդելարիյա
Էստրելա Վելյա
Գրամադու Շավեր
Էրվեյրաս
Իբարամա
Լագոա Բոնիտա դու Սուլ
Մատու Լեյտան
Պասա Սետի
Սանտա Կրուս դու Սուլ
Սեգրեդու
Սինիմբու
Սոբրադինյու
Վալի դու Սոլ
Վենանսի Այրիս
Վերա Կրուս
Պատրիկ Կլյուվերտ

Պատրիկ Կլյուվերտ (հոլ.՝ Patrick Kluivert, ( արտասանություն), Պետրիկ Կլայվերթ, հուլիսի 1, 1976(1976-07-01), Ամստերդամ, Նիդերլանդներ),հոլանդացի նախկին ֆուտբոլիստ և մարզիչ, «Բարսելոնա» ֆուտբոլային ակադեմիայի տնօրեն։ Նախկինում եղել է ֆրանսիական «Պարի Սեն Ժերմեն» ՖԱ տնօրենը, Կամերունի ֆուտբոլի ազգային հավաքականի գլխավոր մարզչի օգնականը, Նիդերլանդների ազգային հավաքականի գլխավոր մարզիչ Վան Գալի օգնականը:։
Որպես ֆուտբոլիստ՝ հանդես է եկել հոլանդական «Այաքս»-ում, իսպանական «Բարսելոնա»-ում, Հոլանդիայի ազգային հավաքականում։ Եղել է 1990-ական թվականների «Այաքս»-ի այն «ոսկե սերնդի» ներկայացուցիչներից մեկը, որին հաջողվել է 1995 թվականին նվաճել ՈՒԵՖԱ-ի չեմպիոնների լիգայի գավաթը։ Այնուհետև վեց տարի հանդես է եկել իսպանական «Բարսելոնա»-ում, որի կազմում անց է կացրել 249 խաղ, խփել 124 գոլ, 1998-1999 տարեշրջանում դարձել Լա Լիգայի չեմպիոն։
1994-2004 թվականներին ընդգրկված է եղել Հոլանդիայի ազգային հավաքականում, որի կազմում անց է կացրել 79 հանդիպում, խփել 40 գոլ, դարձել բոլոր ժամանակների լավագույն հոլանդացի հարձակվողներից մեկը։ 2004 թվականին ընդգրկվել է ՖԻՖԱ-ի 100 մեծագույն ֆուտբոլիստների ցանկում, որը կազմվել էր աշխարհահռչակ Պելեի կարծիքների հաշվառմամբ։
Պրոֆեսիոնալ ֆուտբոլիստ է նաև Պատրիկի որդին՝ Ջասթինը. հանդես է եկել «Այաքս»-ի երկրորդ թիմում, իտալական «Ռոմա»-ում, ներկայումս վարձավճարով խաղում է ֆրանսիական OGC Nice ակումբի թիմում։


== Մարզական նվաճումներ ==


=== Որպես խաղացող ===
Այաքս
Նիդերլանդների բարձրագույն խմբի առաջնության (Eredivisie) հաղթող . 1994–95, 1995–96
Սուպերգավաթակիր. 1994, 1995
ՈՒԵՖԱ-ի չեմպիոնների լիգայի գավաթակիր. 1994–95
ՈՒԵՖԱ-ի սուպերգավաթակիր. 1995
Միջմայրցամաքային գավաթի խաղարկության հաղթող. 1995Բարսելոնա
Լա Լիգա-ի հաղթող. 1998–99PSV

Eredivisie. 2006–07Նիդերլանդների ազգային հավաքական
ՖԻՖԱ-ի աշխարհի գավաթի խաղարկություն. չորրորդ տեղ՝ 1998
Եվրոպայի ֆուտբոլի առաջնություն. բրոնզե մեդալ՝ 2000Անհատական նվաճումներ

Ոսկե գնդակ։ 5-րդ տեղ (1995)
Ոսկե խաղակոշիկ՝ 2000 թ. (5 գոլ)
Եվրո-2000 առաջնության խորհրդանշական հավաքականի անդամ
ՖԻՖԱ 100
Նիդերլանդների հավաքականի կազմում ռեկորդային թվով գոլերի հեղինակ. 2003–2013
Հոլանդական ֆուտբոլի «Տարվա տաղանդ». 1995
Բրավո մրցանակ. 1995


=== Որպես մարզիչ ===
Jong FC Twente
Beloften Eredivisie: 2011–12


== Ծանոթագրություններ ==


== Արտաքին հղումներ ==
Վիճակագրություն FIFA-ի կայքում(անգլ.)
Patrick Kluivert.com Archived 22 October 2019 at the Wayback Machine.
FootballDatabase provides Patrick Kluivert's profile and stats
Patrick Kluivert at PSV by Tvw
Netherlands profile at OnsOranje
Կիտաաիկի

Կիտաաիկի  (ճապ.՝  北相木村  'Կիտաաիկի -մուրա'), գյուղ Ճապոնիայում։ Գտնվում է Նագանոյի պրեֆեկտուրայում։ Գյուղի ամբողջ մակերեսը կազմում է 56,26 կմ², բնակչությունը՝ 830 մարդ, իսկ խտությունը 14,75 մարդ/կմ²։


== Աշխարհագրական դիրք ==
Գյուղը գտնվում է Հոնսյու կղզում, Նագանոյի պրեֆեկտուրայում Տյուբու տարածաշրջանում։ Այն սահմանակից է Սակուխո, Կոումի ավանների, և Մինամիաիկի, Ուենո գյուղերի հետ։


== Բնակչություն ==
Բնակչությունը կազմում է 830 մարդ (2014 թվականի օգոստոսի 1), խտությունը՝ 14,75 մարդ/կմ²։


== Սիմվոլիզմ ==
Գյուղի ծառը համարվում է խեժափիճին, ծաղիկը՝  Hymenanthes-ը, թռչունը՝ Syrmaticus soemmerringii-ն։


== Ծանոթագրություններ ==


== Արտաքին հղումներ ==
Պաշտոնական կայք(ճապոներեն)
Հարավաֆրիկյան Հանրապետության ֆուտբոլի ազգային հավաքական

Հարավաֆրիկյան Հանրապետության ֆուտբոլի ազգային հավաքականը ներկայացնում է Հարավաֆրիկյան Հանրապետությունը ֆուտբոլի միջազգային մրցաշարերում և առանձին հանդիպումներում։ Կառավարվում է Հարավաֆրիկյան Հանրապետության ֆուտբոլի ասոցիացիայի կողմից։ Հավաքականի ամենամեծ նվաճումը եղել է 1996 թվականին Աֆրիկայի ազգերի գավաթի հաղթանակը։
Հարավաֆրիկյան Հանրապետության հավաքականը իր առաջին խաղն անցկացրել է 1924 թվականին, ապա 1992 թվականին վերադարձել է միջազգային մակարդակ ՖԻՖԱ-ի 16 տարվա արգելքից հետո։ 2010 թվականին Հարավային Աֆրիկան դարձավ առաջին աֆրիկական երկիրը, որտեղ անցկացվել է ֆուտբոլի աշխարհի առաջնություն, իսկ երկրի հավաքականի ֆուտբոլիստ Սիպիվե Չաբալալան դարձավ առաջնության առաջին գոլի հեղինակը՝ գոլ խփելով Մեքսիկայի դեմ բացման խաղում։ Չնայած թիմը հաղթեց Ֆրանսիային խմբային փուլի վերջին խաղում, այն չկարողացավ անցնել փլեյ-օֆֆ փուլ՝ դառնալով առաջին աշխարհի առաջնության հյուրընկալող թիմը, որ դուրս է մնացել առաջնությունից խմբային փուլից։
ՖԻՖԱ-ի դասակարգման աղյուսակում զբաղեցնում է 65-րդ հորիզոնականը՝ 2017 թվականի հունիսի 1-ի դրությամբ։


== Ծանոթագրություններ ==


== Արտաքին հղումներ ==
Հարավաֆրիկյան Հանրապետության ֆուտբոլի ասոցիացիայի պաշտոնական կայքը
Հարավաֆրիկյան Հանրապետության հավաքականը FIFA.com-ում Archived 2017-06-11 at the Wayback Machine.
Հարավաֆրիկյան Հանրապետության հավաքականը soccerway.com կայքում
Վանիկ Զաքարյան

Վանիկ Սուրենի Զաքարյան (մարտի 21, 1936(1936-03-21), Մեղրի, Հայկական ԽՍՀ, ԱԽՖՍՀ, ԽՍՀՄ), հայ մաթեմատիկոս, ՀՀ ԳԱԱ ակադեմիկոս, ՖԻԴԵ-ի պատվավոր փոխնախագահ։


== Կրթություն ==
1959 թ. ավարտել է Երևանի պետական համալսարանի մեխանիկամաթեմատիկական ֆակուլտետը։


== Աշխատանքային գործունեությունը ==
1962-1977 թթ. դասավանդել է Երևանի պետական համալսարանում, Հայկական մանկավարժական ինստիտուտում։
1977 թվականից՝ Հայաստանի պետական ճարտարագիտական համալսարանի մաթեմատիկայի ֆակուլտետի դեկան։


== Գիտական գործունեությունը ==
1963 թ. ավարտել է Երևանի պետական համալսարանի ասպիրանտուրան՝ «Ֆունկցիաների տեսություն» մասնագիտությամբ և ԽՍՀՄ ԳԱ մաթեմատիկական ինստիտուտում պաշտպանել է թեկնածուական ատենախոսություն ակադեմիկոս Մխիթար Ջրբաշյանի ղեկավարությամբ։
1976 թ. պաշտպանել է դոկտորական ատենախոսություն՝ «Բազմությունների վրա մերամորֆ ֆունկցիաների խնդիրների լուծման առանձնահատկությունները և միակությունը»։
1979 թ. ստացել է պրոֆեսորի կոչում։
1990 թ. ընտրվել է ՀՀ ԳԱ թղթակից-անդամ,
1996 թ. - ՀՀ ԳԱԱ ակադեմիկոս։
Ավելի քան 100 գիտական և գիտամեթոդական աշխատանքների հեղինակ է, բազմաթիվ ատենախոսությունների ղեկավար։
ՀՀ ԳԱԱ 2 ամսագրերի խմբագիր։


== Շախմատ ==
ԽՍՀՄ սպորտի վարպետ (1960)։
Շախմատի Հայաստանի կրկնակի չեմպիոն (1961, 1976)։
1990-1994 թթ. - Հայաստանի շախմատի ֆեդերացիայի փոխնախագահ։
1994-2004 թթ. - Հայաստանի շախմատի ֆեդերացիայի նախագահ։
1996 թ. Երևանում կայացած Շախատի համաշխարհային 32-րդ օլիմպիադայի և 2001 թ. կայացած աշխարհի 5-րդ թիմային առաջնության հիմնական կազմակերպիչներից է։
2004 թվականից - Հայաստանի շախմատի ֆեդերացիայի պատվավոր նախագահ։
1996-2004 թթ. - ՖԻԴԵ-ի փոխնախագահ։
2004 թվականից - ՖԻԴԵ-ի պատվավոր փոխնախագահ։


== Մատենագիտություն ==


=== Գրքեր ===


=== Մամուլ ===
Հրաշք պատանին։ «Գարուն», 1967, № 2, էջ 91-92։ Չարլզ Մորֆիի մասին։


== Պարգևներ և կոչումներ ==
ՖԻԴԵ-ի միջազգային կազմակերպչի դիպլոմ (թիվ 1, 1996)։
Նշված է ՖԻԴԵ-ի ոսկե գրքում։
Շախմատային «Օսկարի» դափնեկիր։
Հայաստանի Հանրապետության ֆիզիկական կուլտուրայի և սպորտի վաստակավոր գործիչ (2003),
Մովսես Խորենացու մեդալ,
Անանիա Շիրակացու մեդալ (2003),
«Հայրենիքին մատուցած ծառայությունների համար» 1-ին աստիճանի մեդալ (2011)։


== Ծանոթագրություններ ==
Գրյազնուխա (Լաբայի վտակ)

Անվան այլ կիրառումների համար տե՛ս՝ Գրյազնուխա (այլ կիրառումներ)Գրյազնուխա, գետ Ռուսաստանում, հոսում է Ադըղեայի Հանրապետության տարածքով։
Գետաբերանը գտնվում է Լաբա գետի աջ ափից 42 կմ հեռավորութան վրա։ Գետի երկարությունը կազմում է 52 կմ, ջրհավաք ավազանը 217 կմ²։ Ըստ Ռուսաստանի պետական ջրային գրանցամատյանի՝ պատկանում է Կուբանի ավազանային շրջանին, գետի ջրի կառավարման բաժինը Լաբա և Չամլիկ գետերի միախառնման կետից մինչև գետաբերանը։ Գետի ջրբաժան գիծը Կուբանն է։


== Ջրային գրանցամատյանի տվյալներ ==
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 06020000912108100004248
Կոդը ըստ հիդրոլոգիական հետազոտության (ՌԴ) — 108100424
Ավազանի կոդը — 06.02.00.009
Ծավալի համարը ըստ ՌԴ-ի — 08
Թողարկումը ըստ ՌԴ-ի — 1


== Ծանոթագրություններ ==
Էլիզաբեթ Հրլի

Էլիզաբեթ Ջեյն Հրլի (անգլ.՝ Elizabeth Jane Hurley, հունիսի 10, 1965(1965-06-10), Բեյսինգսթոուք, Հեմփշիր, Հեմփշիր, Միացյալ Թագավորություն), անգլիացի դերասանուհի, ֆոտոմոդել, պրոդյուսեր, դիզայներ, գործարար կին։ Ավարտել է Լոնդոնի ստուդիական կենտրոնը (London Studio Centre), որտեղ ուսանել է թատրոնի և պարերի դասարանում.։ Աշխատել է թատրոնում և հեռուստատեսությունում։ Նկարահանվել է մի շարք ֆիլմերում։ Նրա դերասանական հիշարժան աշխատանքներից է հմայիչ սատանայի կերպարի մարմնավորումը «Ցանկություններից կուրացածը» («Bedazzled») կինոնկարում։
Էլիզաբեթը 29 տարեկանից կապվել է կոսմետիկ ապրանքներ արտադրող Estée Lauder ընկերության հետ, դարձել վերջինիս մոդելը, գովազդել մասնավորապես Sensuous, Intuition, Pleasures օծանելիքի տեսականին՝ սկսած 1995 թվականից։ Ներկայումս նա իր անունը կրող լողազգեստի հոսքագծի սեփականատեր է։


== Ծանոթագրություններ ==


== Արտաքին հղումներ ==
Պաշտոնական կայքէջը
Сайт дизайнерской одежды от Элизабет Хёрли
Էլիզաբեթ Հրլի Internet Movie Database կայքում
Էլիզաբեթ Հրլի Ինստագրամում
Ռոբի Քին

Ռոբի Քին (անգլ.՝ Robbie Keane, հուլիսի 8, 1980(1980-07-08), Դուբլին, Իռլանդիա, Դուբլին, Իռլանդիա), իռլանդացի ֆուտբոլային մարզիչ և նախկին ֆուտբոլիստ։ Խաղացել է երկրորդ հարձակվողի և հարձակվողական ոճի կիսապաշտպանի դիրքերում։ Հանդես է եկել Իռլանդիայի ֆուտբոլի ազգային հավաքականում, ընդ որում, եղել է թիմի ավագը 2006 թվականի մարտից մինչև 2016 թվականի օգոստոսը։
Քինն իր պրոֆեսիոնալ կարիերան սկսել է «Վուլվերհեմպտոն Ուոնդերերս» ակումբում՝ 17 տարեկան հասակում իր նորամուտի խաղում դառնալով դուբլի հեղինակ։ Հաջորդ մրցաշրջանում ն դարձավ «գայլերի» լավագույն ռմբարկուն և գոլ խփեց իր երկրի ազգային հավաքականում։ Ռոբին Իռլանդիայի հավաքականում անցկացրել է 146 խաղ, որոնցում խփել է 68 գոլ։


== Պատանի տարիներ ==
Քինը ծնվել է 1980 թվականի հուլիսի 8-ին Իռլանդիայի մայրաքաղաք Դուբլինի հարավում։ Նրա ծնողները Ռոբերտ և Աննա Քիններն են։ Նա իր ֆուտբոլային կարիերան սկսել է Դուբլինի տեղական թիմում 1997 թվականին նա տեղափոխվում է Անգլիա՝ պայմանագիր ստորագրելով «Վուլվերհեմպտոն Ուոնդերերսի» հետ։


== Ակումբային կարիերա ==


=== Տոտտենհեմ Հոտսպուր ===
2002 թվականին «Տոտտենհեմ Հոտսպուրի» գլխավոր մարզիչ Գլեն Հոդլը պայմանագիր ստորագրեց Ռոբի Քինի հետ։ «Տոտտենհեմի» իր առաջին խաղում լոնդոնյան ակումբը 3-2 հաշվով հաղթեց «Վեստ Հեմ Յունայթեդին»։ «Տոտտենհեմում» Քինն առաջին գոլը խփեց «Բլեքբեռն Ռովերսի» դարպասին (2-1)։ Այդ մրցաշրջանում իռլանդացին 13 գոլ խփեց, այդ թվում հեթ-տրիկը «Էվերթոնի» դարպասին։


=== Լիվերպուլ ===
2008 թվականի հուլիսի 28-ին Քինը տեղափոխվեց «Լիվերպուլ» և չորս տարվա պայմանագիր ստորագրեց մերսիսայդյան ակումբի հետ։ Գործարքի արժեքը կազմեց 20,3 մլն ֆունտ՝ ևս 2 մլն բոնուսների տեսքով։ Քինը ստացավ 7 համարի մարզաշապիկը, որը նրանից առաջ հագել էին ակումբի լեգենդներ Քևին Կիգանը և Քենի Դալգլիշը։


== Ծանոթագրություններ ==


== Արտաքին հղումներ ==
Ռոբի Քինը ՄԼՍ-ի պաշտոնական կայքում
Հուլ (կոմունա)

Հուլ (նորվ.՝ Hol), կոմունա Նորվեգիայի Բուսկերուդ ֆյուլքեյում։ Կոմունայի վարչական կենտրոնը Հուլ բնակավայրն է։ Պաշտոնական լեզուների ընտրության ժամանակ 3 լեզուներից որևէ մեկը չի ընտրել, այսինքն՝ չեզոք է։ Զբաղեցնում է 1858.4  կմ² տարածք։ Որպես Նորվեգիայի ֆյուլքե՝ ստեղծվել է 1877 թվականին։ Կոմունայի տարածքում է գտնվում 13-րդ դարում կառուցված Հուլի եկեղեցին։


== Հուլի զինանշանը ==
Հուլ կոմունայի զինանշանը հաստատվել է 1991 թվականի հուլիսի 5-ին և իրենից ներկայացնում է կապույտ գույնով ներկված վահան, ներքևի մասը սուր, որի վրա ուղղահայաց կերպով վերից վար պատկերված դարբնի սպիտակ գույնի են երեք սալ։ Զինանշանի հեղինակն է Թրոնդ Անդերսենը։ Դարբնի սալի հայտնվելը զինանշանին պայմանավորված է այն հանգամանքով, որ դեռևս հին ժամանակներից կոմունային տարածքում լայն տարածում ունի դարբնագործությունը։ Այստեղի դարբինների կողմից պատրաստվել են ինչպես կենցաղային պարագաներ, այնպես էլ ռազմական գործիքներ՝ կացիններ, դանակներ, թրեր։ Դանակները սկսել են պատրաստել դեռևս վիկինգների ժամանակներից։


== Բնակչություն ==
Համաձայն 2007 թվականի մարդահամարի տվյալների՝ Հուլ կոմունայում բնակվում է 4438 մարդ։ Կոմունայի բնակչության քանակը վերջին 60 տարում հիմնականում պահպանվել է նույն մակարդակի վրա՝ դրական շեղումով։


== Աշխարհագրություն ==
Հուլ կոմունայի տարածքում գտնվում են բազմաթիվ լճեր, ինչպիսիք են Ուստեվաթնը, Նուգարսվաթնեթը, Ստրանդավաթնեթը, Օրթերենը, Նուհելերվաթնեթը, Պասբուլյորդենը, Օվրե Հեյնը, Դյուպսվաթնեթը, Ֆլակավաթնեթը։ Կոմունայի տարածքով են հոսում Ուստա և Հոլսելվա գետերը։ Ռելիեֆը լեռնային է, որոշ հատվածներում ամբողջությամբ պատված կեչու և սոճու անտառներով։


== Պատկերասրահ ==

		
		
		


== Աղբյուրներ ==
Store norske leksikon (Նորվեգական հանրագիտարան):(նորվ.)


== Արտաքին հղումներ ==
Կոմունայի վիճակագրական տվյալները վերցված Նորվեգիայի վիճվարչությունից: Archived 2009-08-05 at the Wayback Machine.(նորվ.)


== Ծանոթագրություններ ==
Չինական բանկի աշտարակ

Չինաստանի բանկի աշտարակ (անգլ.՝ Bank of China Tower), Հոնկոնգի ամենաճանաչված և ամենահայտնի երկնաքեր։ Շինությունը հայտնի է որպես Չինաստանի բանկի շտաբկայան Չինաստանի բանկ։
Դիզայնը պատկանում է չինական ծագումով ամերիկացի Բեն Յույմինին։ Շենքի բարձրությունը 315 մետր է, երկու ալեհավաքների հետ միասին` 369 մետր։ 70 հարկանի շենքը կառուցվել է 1989 թ., գտնվում է Հոնկոնգի մետրոյի կենտրոնական կայարանի մոտ։ Կառույցը եղել է Հոնկոնգի և Ասիայի ամենաբարձր կառույցը 1989 թվականից մինչև 1992 թվականը։ ԱՄՆ-ից դուրս առաջին կառույցը, որի բարձրությունը դուրս էր 305 մետրի (1000 ֆունտի) շրջանակներից։ Սա նշանակում է, որ կառույցի ավարտման ժամանակ, այն ամենաբարձրն էր աշխարհում։
2015 թ. դրությամբ այն 4-րդն է Հոնկոնգում, 25-րդն Ասիայում և 32-րդն աշխարհում։ Ֆեն շույի կողմնակիցների կողմից շենքը քննադատության արժանացավ, որի արդյունքում ճարտարապետը հատակագծի մեջ որոշ փոփոխություններ կատարեց, քանի որ Չինաստանում ֆեն շույը չին հասարակության վրա ուներ հսկայական ազդեցություն։ 43-րդ հարկի փոքրիկ մսարթ հրապարակը բաց է հանրության համար, իսկ 70-րդ հարկի գլխավոր սմարթ հրապարակը փակ է այցելուների համար։ Աշտարակը տարբերվում է իր ֆուտուրիստական և անսովոր դիզայնով, ինչն էլ այն դարձնում է հայտնի քաղաքի բնակիչների և հյուրերի համար։ Սա Հոնկոնգի միակ կառույցն է, որն ունի նմանություն համակարգչային խաղերում, ինչպիսիք են SimCity 3000 և SimCity 4: Կառույցը նաև թվային մշակման է ենթարկվել և ցուցադրվել Աստղային ուղի. ճանապարհորդ ֆանտաստիկ սերիալում, «Ծովային մարտ» ֆիլմում։
Հասցեն` 1 Garden Road, Կենտրոնական Հոնկոնգ։


== Պատկերասրահ ==

		
		
		
		
		
		


== Արտաքին հղումներ ==
О здании Archived 2011-01-05 at the Wayback Machine. на сайте ВОС
Աժտերյան

Աժտերյան, հայկական ազգանուն։


== Ազգանունը կրողներ ==
Արմեն Աժտերյան (1890-), դերասան։


== Ծանոթագրություններ ==
(8235) Ֆրագոնարդ

(8235) Ֆրագոնարդ (անգլ.՝ Fragonard), աստերոիդ աստերոիդների հիմնական գոտում։ Հայտնաբերվել է 1960 թվականի սեպտեմբերի 24-ին Կոռնելիս վան Հաուտենի, Ինգրիդ վան Հաուտեն-Գրունևելդի և Թոմ Գերելսի կողմից Պալոմարում։
Միջին հեռավորությունը Արեգակից կազմում է 2,389311 ա. մ., առավելագույնը մոտենում է 2,104 ա. մ. հեռավորության վրա և հեռանում 2,6746 ա. մ.։ Արեգակի շուրջ մեկ ամբողջական պտույտ է կատարում 1348,99 երկրային օրվա ընթացքում, իր ուղեծրով շարժվելով միջինում 0,266867 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,91° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8235) Ֆրագոնարդ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Զեդա Մուքեդի

Զեդա Մուքեդի (վրաց.՝ ზედა მუქედი), գյուղ Վրաստանում։ Գտնվում է Իմերեթի մարզի Վանի շրջան‎‎ում։


== Դիրք ==
Գյուղը գտնվում է ծովի մակարդակից 160 մետր բարձրության վրա։ Շրջկենտրոն Վանից հեռու է 9 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 298 մարդ։


== Ծանոթագրություններ ==
Կեջիմուջիկ (ազգային պարկ)

Կեջիմուջիկ (անգլ.՝ Kejimkujik National Park), ազգային պարկ Կանադայում։ Բացվել է 1965 թվականին։ Գտնվում է Նոր Շոտլանդիա պրովինցիայի կազմում։ Հիմնադրվել է տեղի հնդկական համայնքի համաձայնությամբ։ Կեջիմուջիկի տարածքում կարելի է հանդիպել եղնիկների, կրիաների, փոկերի և այլ կենդանիների։ Տարածքը՝ 404 կմ2։


== Պատկերասրահ ==


== Ծանոթագրություններ ==


== Արտաքին հղումներ ==
Official Parks Canada site for Kejimkujik National Park Archived 2005-12-28 at the Wayback Machine.
Friends of Keji website Archived 2006-06-03 at the Wayback Machine.
Մարդկային դաս

«Մարդկային դաս» (կորեերեն՝ 인간수업; օգտագործվում է նաև «Արտաժամյա» (անգլ.՝ Extracurricular) անվանումը), սպասվող հարավկորեական հեռուստասերիալ, որում գլխավոր դերեր են կատարելու Կիմ Դոնգ-հին, Յունգ Դա-բինը, Պակ Ջու-հենը և Նամ Յուն-սուն։ Այն թողարկվելու է 2020 թվականի ապրիլի 29-ին Նեթֆլիքսում։


== Սինոփսիս ==
Պատմությունը փառասեր ուսանողի մասին է, ով հանցագործություն է կատարում համալսարան ընդունվելու համար։


== Դերերում ==


=== Գլխավոր ===
Կիմ Դոնգ-հին որպես Օհ Ջի-սու՝ ուսանողը, ով հանցագործություն է գործում քոլեջի ուսման վարձը վճարելու համար
Յունգ Դա-բինը որպես Սեո Մին-հի՝ սխալմամբ դառնում է Ջի-սուի հանցակիցը
Պակ Ջու-հենը որպես Բե Գյու-ռի՝ Ջի-սուի ընկեր, ով օգնում է նրան գործել հանցագործությունը
Նամ Յուն-սունը որպես Գի-տաե՝ Մին-հիի ընկեր և դպրոցի ամենահայտնի ուսանող


=== Երկրորդական ===
Չխվե Մին-սուն որպես Լի Վանգ-չոլ՝ օգնում է Օհ Ջի-սուին հանցագործություն գործել
Պարկ Հեկ-կվոնը որպես Չո Ջին-վու՝ Ջի-սուի, Մին-հիի և Գյու-ռիի ուսուցիչ
Կիմ Յեո-ցզինը որպես Լի Հե-գեն՝ ոստիկան, ոշ աշխատում է Կանանց և անչափահասների իրավունքների վարչությունում։


== Դրվագներ ==


== Արտադրություն ==


=== Զարգացում ===
Հեռուստասերիալի հեղինակը Ջին Հան-սաեն է, ռեժիսորը՝ Կիմ Ջին-մինը («Շան և գայլի միջև ժամանակ», «Ճանապարհ Հ․1», «Փաստաբանն առանց օրենքի»), իսկ պրոդյուսերը՝ Studio 329-ը։ Սա միակ ընկերությունն է, որը պրոդյուսերավորել է ՅուԹյուբ պրեմիումի առաջին և միակ կորեական բնօրինակ սերիալը՝ «Թոփ մենեջմենթ»-ը։


=== Նկարահանումներ ===
Նկարահանումներն ավարտվել են 2019 թվականի օգոստոսի 6-ին։


== Ծանոթագրություններ ==


== Արտաքին հղումներ ==
«Մարդկային դաս» հեռուստասերիալը Նեթֆլիքսում
Լակիերի տուն (Տագանրոգ)

Լակիերի տուն (ռուս.՝ Дом Лакиера), XIX դարի առաջին կեսի ճարտարապետության հուշարձան Ռուսաստանի Ռոստովի մարզի Տագանրոգ քաղաքում։ Գտնվում է Տուրգենևի նրբանցք, 5 հասցեում։ Տունը կառուցվել է կլասիցիզմի ոճով, նրա ճակատը զարդարում են կիսասյուներ։


== Պատմություն ==
XIX դարի առաջին կեսում Տագանրոգի Տուրգենևի նրբանցք, 5 հասցեում կառուցվել է երկհարկանի նոր առանձնատուն։ Այն իշխում էր մեկհարկանի կառույցների` կրպակների վրա, որոնք I գիլդիայի նախիջևանցի վաճառական, ժառանգական պատվավոր քաղաքացի Կարապետ Մարկոսի Հայրապետովի սեփականությունն էին։
1839 թվականին տունը պատկանել է հունահպատակ վաճառական Մանուիլ Կումանիին։ 1860-ական թվականներին շենքը փոխել է սեփականատիրոջը` անցնելով կոլեգիական խորհրդական Մարկ Վարվացիին։ 1882 թվականին տնատիրությունն անցել է նրա ժառանգներին` Ալեքսանդրա Պոպուդովային և Ելենա Լակիերին։ Նրանք տան սեփականատեր էին մինչև 1920-ական թվականները և խորհրդային իշխանության սկիզբը, նաև նրանց սեփականությունն էր Հունական փողոց, 42 հասցեի տունը։ Ըստ գնահատականների` այդ ժամանակ տան արժեքը 24 հազար ռուբլի էր։ Նույն շենքում բնակարաններից մեկը վարձակալել էր մադամ Ֆայը, որն այնտեղ բացել էր կանանց և մանկական զգեստների կարի արհեստանոց։ Ըստ այլ աղբյուրների` «նորաձև արհեստանոցը» գտնվում էր այդ տանը 1892 թվականից և պատկանում էր Ի. Յ. Ֆիվիչին։
1992 թվականից շենքը ճարտարապետության հուշարձան է և պահպանվում է օրենքով։ 2003 թվականի դրությամբ տանը գտնվում էր «Տոպոլյոկ» մանկապարտեզը։


== Ծանոթագրություններ ==
Անդրես Էսկոբար

Անդրես Էսկոբար (իսպ.՝ Andrés Escobar Saldarriaga, մարտի 13, 1967(1967-03-13), Rasht - հուլիսի 2, 1994(1994-07-02), Մեդելյին, Կոլումբիա), կոլումբիացի ֆուտբոլիստ, Կոլումբիայի ֆուտբոլի ազգային հավաքականի խաղացող, որը սպանվել է Մեդելինում։ Նա կարիերայի մեծ մասը անց է կացրել «Ատլետիկո Նասիոնալ» ակումբում՝ խաղալով պաշտպանությունում։
1994 ֆուտբոլի աշխարհի գավաթի խմբային փուլում դաշտի տերերի՝ ամերիկացիների հետ խաղում, Էսկոբարը ամերիկացի կիսապաշտպանի հարվածից հետո՝ փորձելով հեռացնել գնդակը, այն ուղարկեց սեփական դարպասը։ Կոլումբիան այդ խաղը պարտվեց և գործնականում դուրս մնաց հետագա պայքարից։ Էսկոբարը թիմի հետ վերադարձավ հայրենիք և ինքնագոլից 10 օր անց սպանվեց Ումբերտո Մունյոսի կողմից։ Մունյոսը 12 փամփուշտ արձակեց Էսկոբարի վրա, երբ նա գտնվում էր մեքենայում։ Ամեն մի կրակոցից հետո Մունյոսը բղավում էր ¡Gracias por el auto gol en la propia puerta! (Շնորհակալություն սեփական դարպասին ինքնագոլի համար)։ Էսկոբարը մահացավ հիվանդանոցի ճանապարհին։
Էսկոբարին մինչև հիմա մեծ պատվով են հիշում Կոլումբիայում, հատկապես իր ակումբի երկրպագուները։ Ումբերտո Մունյոսը դատապարտվեց 43 տարվա ազատազրկման, սակայն դուրս եկավ բանտից 11 տարի անց լավ պահվածքի համար։
Սարինա Քրոս

Սարինե Սաղերյան (սեպտեմբերի 27, 1994(1994-09-27), Բեյրութ, Լիբանան), ավելի հայտնի որպես Սարինա Քրոս, հայկական արմատներով երգչուհի։ Սարինան լայն ճանաչում է ձեռք բերել  հունական հայտնի “STIN YGEIA MAS RE PAIDIA” հեռուստանախագծին մասնակցելուց հետո, որտեղ հույն երաժիշտներ Կոստանտինուս և Մաթեոս  Ծախուրիդիս եղբայների հետ կատարել է հայկական ժողովրդական «Բինգյոլ», արաբական «فوق النخل» և հունական «An eisai ena asteri» երգերը, որոնք մեծ տարածում  են գտել  հատկապես Հունաստանում, Հայաստանում և Լիբանանում՝ տարբեր սոց-ցանցերում հավաքելով ավելի քան 10 միլիոն դիտում։
Սարինան 2017 թ. ամռանը Հունաստանի Սալոնիկ քաղաքում անցկացվող  Ծախուրիդիս  եղբայների  համերգի հատուկ հյուրն էր, որտեղ  կատարեց 8 երգ, ներառյալ հայկական «Աշխարհում սիրել եմ քեզ», «Դլե Յաման», «Թամամ Աշխարհ», «Բինգյոլ» երգերը։ 2017 թ. հուլիսին Սարինա Քրոսն առաջին անգամ այցելեց Հայաստան։


== Վաղ կյանք ==
Ծնված լինելով երաժիշտների ընտանիքում, դեռ մանկուց Սարինան սիրել է երգն ու երաժշտությունը։ Հայրը եղել է հայտնի  լիբանանահայ երգիչ Փոլ  Բաղդադլյանի թմբկահարը, ինչն էլ պատճառ է հանդիսացել, որպեսզի նա նույնպես ընտրի երաժշտի ուղին։ Մեծանալով Բեյրութի հայկական համայնքում, Սարինան ծանոթացել է Արևելյան երկրների մշակույթին։ Այժմ նա  երգում է 10 տարբեր լեզուներով։ 16 տարեկանում սովորում է կիթառ նվագել և կատարում  իր առաջին քայլերը դեպի մեծ բեմ։ 18 տարեկանում սովորում է լատինո պարեր, ապա պորտուգալերեն, ինչը նրան թույլ է տալիս միանալ «the Brazzillian Passos Allegres» խմբին, որպես մեներգիչ։ 20 տարեկանում Չիչո Կաստիլի և Ֆարիդ Նեհմի հետ կատարում է «Բեյրութ Հաբիբի» երգը, որը Բեյրութի և քաղաքի ամենամյա մեծ Վազքի հիմնն էր։ Վազքին մասնակցում էր ավելի քան 40,000 վազորդ։  Համերգներով շրջագայել է աշխարհի տարբեր երկրներում՝ Հունաստանում, Հորդանանում, Իսպանիայում, Իտալիայում, Գերմանիայում, Եմենում, ԱՄԷ-ում, Ֆրանսիայում և այլուր։ Այժմ պատրաստվում է Հայաստանյան մենահամերգին։


== Ծանոթագրություններ ==
Մամոնովո (գյուղ, Օդինցովսկի շրջան)

Անվան այլ կիրառումների համար տե՛ս՝ ՄամոնովոՄամոնովո (ռուս.՝ Мамоново), գյուղ Ռուսաստանի Մոսկվայի մարզի Օդինցովսկի շրջանի կազմում։
Բնակչությունը 2006 թվականին գրանցված տվյալներով կազմում էր 703 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
(2126) Գերասիմովիչ

(2126) Գերասիմովիչ (անգլ.՝ Gerasimovich), աստերոիդ աստերոիդների հիմնական գոտում։ Հայտնաբերվել է 1970 թվականի օգոստոսի 30-ին Տամարա Սմիռնովայի կողմից Նաուչնիում։
Միջին հեռավորությունը Արեգակից կազմում է 2,389341 ա. մ., առավելագույնը մոտենում է 2,1015 ա. մ. հեռավորության վրա և հեռանում 2,6772 ա. մ.։ Արեգակի շուրջ մեկ ամբողջական պտույտ է կատարում 1349,01 երկրային օրվա ընթացքում, իր ուղեծրով շարժվելով միջինում 0,266862 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 8,48° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(2126) Գերասիմովիչ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Օտըմ Պելտիե

Օտըմ Պելտիե (ֆր.՝ Autumn Peltier, սեպտեմբերի 27, 2004(2004-09-27), Wikwemikong Unceded Indian Reserve 26, Օնտարիո, Կանադա), հյուսիսամերիկյան անիշինաաբե հնդկացիական ցեղի ներկայացուցիչ, ով իր ցեղի մյուս անդամների հետ ապրում է Վիքվեմիկոնում՝ առաջին ազգային արգելոց-ռեզերվացիայում: Մաքուր ջրի համար պայքարող ակտիվիստուհի է և, չնայած փոքր տարիքին, արդեն միջազգային մեծ համբավ է ձեռք բերել: Նրան անվանում են «ջրի համար պայքարող մարտիկ»: 2018 թվականին, երբ ընդամենը տասներեք տարեկան էր, Միավորված ազգերի կազմակերպության գլխավոր ասամբլեայում ելույթ է ունեցել ջրի մաքրությունը պահպանելու հրատապ անհրաժեշտության մասին և ուղերձով դիմել աշխարհի երկրների առաջնորդներին: Այդ բարձր ամբիոնից Պելտիեն հաջորդ տարի ևս մեկ անգամ արծարծել է ջրի մաքրությունը պահպանելու հրատապ անհրաժեշտության հիմնախնդիրը:
2015 թվականին, լինելով ընդամենը տասը տարեկան մի աղջնակ, մասնակցել է Շվեդիայում՝ Սյոդերտելիեում, Ստոկհոլմում կազմակերպված կլիմայի վերաբերյալ միջազգային մանկական կոնֆերանսին (Children's climate conference):
Պելտիեի թեկնածությունը երկու անգամ առաջադրվել է Խաղաղության մանկական միջազգային մրցանակով պարգևատրման համար (International Children's Peace Prize): Հաճախ նրան համեմատում են մեկ այլ մանկահասակ ակտիվիստուհու՝ շվեդ Գրետա Թունբերգի հետ:
Պայքարի ուղին Օտըմը բռնել է ութ տարեկանից՝ հետևելով իր ավագ մորաքրոջը՝ Ժոզեֆին Մանդամենին: Նրա անցած կյանքի ոչ մեծ ճանապարհին բեկումնային է եղել ծիսական մի արարողության մասնակցելու նպատակով այցելությունը Սերփընթ Ռիվըր (Օձագետ) ռեզերվացիա: Ծարաված աղջնակին այստեղ թույլ չեն տվել, որ ջուր խմի այն աղբյուրից, որից կարող էին օգտվել միայն գաղութարարների հետնորդները: Իսկ տեղաբնիկներին հատկացված աղբյուրի ջուրը թունավոր նյութեր էր պարունակում:


== Ծանոթագրություններ ==
Ֆյոդորո-Միխայլովկա

Ֆյոդորո-Միխայլովկա (ուկրաիներեն՝ Федоро-Михайлівка), գյուղ Ուկրաինայի Նիկոլաևի մարզի Ելանեցի շրջանում։ Հիմնադրվել է 1923 թվականին։
2001 թվականի տվյալներով Ֆյոդորո-Միխայլովկա գյուղում բնակվում էր 235 մարդ։ Բնակավայրը զբաղեցնում է 1,48 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Սիբեխ սիբեխանման

Սիբեխ սիբեխանման (լատ.՝ Falcaria falcarioides), հովանոցավորների ընտանիքին պատկանող ծածկասերմ բույս։ Գրանցված է Հայաստանի Հանրապետության Կարմիր գրքում։


== Նկարագրություն ==
Երկամյա, թույլ ճյուղավորված խոտաբույս է, որն ունի 30-50 սմ բարձրություն։ Տերևները կաշենման են, արմատամերձները ամբողջական տափակացած կոթուններով են և ունեն ձվաձև երկարավուն կամ գծային-երկարավուն տեսք՝ հիմքում սրտաձև տերևաթիթեղով։ Ծածկոցը և ծածկոցիկը բացակայում են։ Պտուղները նեղ են, երկարավուն։


== Տարածվածություն ==
Հայաստանում աճում է Երևանի ֆլորիստիկական շրջանում ⟨Արարատ ավանի շրջակայք, Այղրլիճ⟩, նաև Անատոլիայում և Արևմտյան Իրանում։


== Էկոլոգիա ==
Աճում է ստորին լեռնային գոտում՝ ծովի մակարդակից 800-900 մ բարձրությունների վրա, աղակալված հողերում և խոնավ մարգագետիններում։ Ծաղկում է հունիս ամսին, պտղաբերում՝ հուլիսին։


== Պահպանություն ==
Կրիտիկական վիճակում գտնվող տեսակ է։ Այն ներկայումս աճում է միայն Երևանի ֆլորիստիկական շրջանում։ Սևանի ֆլորիստիկական շրջանում նույնպես աճելէ, բայց հավանաբար անհետացել է լճի ցամաքեցումից հետո։ Ընդհանուր արեալը խիստ մասնատված է։ Տեսակին կապված գյուղատնտեսական գործունեության (մելորացիա, ճահիճների աղազրկում և չորացում, բուսականության այրում) հետ տարածման ու բնակության շրջանների կրճատման վտանգ է սպառնում։ Հայաստանի Կարմիր գրքի առաջին հրատարակության մեջ ընդգրկված էր մեկ կարգավիճակով՝ որպես ոչնչացման սպառնալիքի ենթակա տեսակ։ CITES-ի և Բեռնի կոնվեցիաների հավելվածներում ընդգրկված չէ։
Արարատի ճահիճները ներկայումս առանձնացվել են որպես բնության հուշարձան, սակայն ոչ մի կոնկրետ գործողություն չի իրականացվում։


== Ծանոթագրություններ ==
Սուրբ Եղիա Մարգարա մատուռ

Սուրբ Եղիա Մարգարա մատուռ,  Հայ առաքելական ավերված մատուռ ներկայիս Ադրբեջանի կազմում գտնվող Նախիջևանի Ինքնավար Հանրապետության Որդուարի շրջանի Փառակա գյուղի հարավարևմտյան կողմի բարձրագագաթ լեռան կատարին։


== Պատմություն ==
Կառուցված էր 14-15-րդ դարերում պատմական Մեծ Հայքի Վասպուրական նահանգի Գողթն գավառի Փառակա գյուղի հարավարևմտյան կողմի բարձրագագաթ լեռան կատարին։
17-րդ և 19-րդ դարերին մատուռը վերանորոգվել էր։ Պատվիրատուների և ճարտարապետների մասին տեղեկատվությունը բացակայում է։


== Ճարտարապետություն ==
Կառուցված էր կիսամշակ որձաքարից։ Ուներ միանավ դահլիճի հորինվածքով հատակագիծ։ Միակ մուտքը գտնվում էր արևմտյան ճակատում։
17-րդ դարի վերանորոգման ժամանակ որմերում ագուցվել էին խաչքարեր, որոնց վիմագրերը 20-րդ դարում արդեն իսկ անընթեռնելի էին։ Պատկերաքանդակներ, արձանագրություններ և որմնանկարներ չի ունեցել։
Աբսիդը գտնվել էր արևելյան կողմում, կիսաշրջանաձև էր։


== Տես նաև ==
Գողթն
Վասպուրական
Փառակա
Սուրբ Հակոբ Հայրապետ վանք (Փառակա)
Սուրբ Շմավոն եկեղեցի (Փառակա)
Սուրբ Ստեփանոս վանք (Փառակա)


== Գրականություն ==
Այվազյան Արգամ, «Նախիջևանի հայկական ճարտարապետության հուշարձաններ», Երևան, 1981.
Այվազյան, Արգամ, «Նախիջևանի կոթողային հուշարձաններն ու պատկերաքանդակներն», Երևան, 1987 թվական, էջ 47-48


== Ծանոթագրություններ ==
Մթնաձոր (գետ, Սյունիքի մարզ)

Անվան այլ կիրառումների համար տե՛ս՝ Մթնաձոր (այլ կիրառումներ)Մթնաձոր, գետակ Հայաստանի Սյունիքի մարզում։ Սկիզբ է առնում Մեղրու լեռների հյուսիս–արևելյան լանջերից և Ծավ գյուղից 3,5 կմ հարավ-արևելքում աջից միանում Ծավ գետին։ Երկարությունը 6 կմ է։


== Ծանոթագրություններ ==
18 Singles

18 Singles, U2 երաժշտական խմբի ալբոմ, թողարկվել է 2006 թվականին։ Ալբոմը կազմված է 16 երգից։ Նաև ունեն ձայնագրված երգ Green Day ռոք խմբի հետ։ Այս ալբոմին հաջորդում է No Line on the Horizon ալբոմը, նախորդում է How to Dismantle an Atomic Bomb ալբոմը։ Այս ալբոմը բարձր տեղ է գրավել «Billboard 200» ամսագրում (գրավել է 12-րդ հորիզոնականը)։


== Երգեր ==
«Beautiful Day» - 4:05
«I Still Haven't Found What I'm Looking For» - 4:38
«Pride (In the Name of Love)» - 3:48
«With or Without You» - 4:56
«Vertigo» (radio edit) - 3:10
«New Year’s Day» (special edition) - 4:17
«Mysterious Ways» - 4:02
«Stuck in a Moment You Can't Get Out Of» - 4:31
«Where the Streets Have No Name» (U218 version) - 4:46
«Sweetest Thing» (single mix) - 3:00
«Sunday Bloody Sunday» - 4:40
«One» - 4:35
«Desire» - 2:59
«Walk On» (edit) - 4:26
«Elevation» (album version) - 3:47
«Sometimes You Can't Make It on Your Own» - 5:05
«The Saints Are Coming» (feat. Green Day) - 3:21
«Window in the Skies» (album version) - 4:08


== Արտաքին հղումներ ==
http://pitchfork.com/
http://www.lyricsmania.com/
Սերգեյ Բելյաև

Սերգեյ Իվանովիչ Բելյաև (ռուս.՝ Сергей Иванович Беляев, 1905, Մոսկվա, Ռուսական կայսրություն - հունվարի 16, 1982(1982-01-16), Մոսկվա, ԽՍՀՄ), խորհրդային ռուս բասկետբոլիստ, ԽՍՀՄ Սպորտի վաստակավոր վարպետ (1946)։ Մարզական ողջ կարիերան անցկացրել է «Լոկոմոտիվ» բասկետբոլային ակումբում։ 1939 թվականին դարձել է ԽՍՀՄ չեմպիոն։ 1938 թվականին գրավել է ԽՍՀՄ առաջնության 2-րդ հորիզոնականը։ 1940 թվականին կայացած 6 քաղաքների առաջնությունում դարձել է չեմպիոն։


== Արտաքին հղումներ ==
Մինչպատերազմյան բասկետբոլը (1923-1941 թթ.)(ռուս.)
Ինգոլշտադտ 04

Ինգոլշտադտ 04 (գեր.`Fußballclub Ingolstadt 04 e.V.), գերմանական ֆուտբոլային ակումբ Ինգոլշտադտ քաղաքից։ Ակումբը ստեղծվել է 2004 թվականին՝ 2 ակումբների միավորումից, և ներկայումս հանդես է գալիս Երկրորդ Բունդեսլիգայում։


== Նվաճումներ ==
Բունդեսլիգա 2 (II)
Հաղթող (1). 2014–15
Ռեգիոնալլիգա Հարավ (III)
Երկրորդ տեղ (1). 2008
Բայերնլիգա (IV)
Հաղթող (1). 2006
Երկրորդ տեղ (2). 2005, 2011
Լանդեսլիգա Բայերն-Հարավ (V)
Երկրորդ տեղ (1). 2008
Բեզիրկսօբերլիգա Օբերբայերն (VI)
Երկրորդ տեղ (1). 2006
Բավարիայի գավաթ
Երկրորդ տեղ (1). 2005
Օբերբայերնի գավաթ
Հաղթող (3). 2005, 2006, 2007


== Ներկա կազմ ==
2017 թվականի հոկտեմբերի 28-ի դրությամբ
Նշում. Դրոշները ցույց են տալիս ազգային հավաքականը ինչպես սահմանված է ՖԻՖԱ-ի իրավասության կանոններում: Խաղացողները կարող են ունենալ 1-ից ավելի ոչ-ՖԻՖԱ-ի քաղաքացիություն:


== Արտաքին հղումներ ==
Ինգոլշտադտի պաշտոնական կայքը
Ինգոլշտադտի պաշտոնական Տվիտերի էջը
Ինգոլշտադտի պաշտոնական Ինստագրամի էջը
Ինգոլշտադտի պաշտոնական Ֆեյսբուքի էջը
Ինգոլշտադտը transfermarkt-ում
Ինգոլշտադտը futbol24.com-ում
Ինգոլշտադտը soccerway.com կայքում
Ինգոլշտադտը ՈՒԵՖԱ-ի պաշտոնական կայքում
Ինգոլշտադտը Բունդեսլիգայի պաշտոնական կայքում Archived 2017-10-31 at the Wayback Machine.
Ցիտրուլին

Ցիտրուլին, α-ամինա–δ–ուրեիդավալերիանաթթու, H2NCONH(CH2)3CH(NH2) COOH, բնական ամինաթթու։ Գոյություն ունի օպտիկապես ակտիվ Լ –, D– և ռացեմատ LD–ձևերով։ L ցիտրուլինն ազատ վիճակում պարունակվում է ձմերուկի և որոշ այլ բույսերի հյութերում, ընդավորների արմատային պալարներում, կաթնասունների հյուսվածքներում (լյարդ, երիկամներ, ուղեղ, մկաններ, արյուն)։ Բնական սպիտակուցների կազմության մեջ չի մտնում։ Օրգանիզմում մասնակցում է օրնիթինային ցիկլի ռեակցիաներին (օրնիթինից արգինինի կենսասինթեզի միջանկյալ արգասիք է)։ Բույսերում մասնակցում է նաև ազոտի ֆիքսման պրոցեսին։


== Ծանոթագրություններ ==
Խուն (քաղաք)

Խուն (իսպ.՝ Jun), քաղաք Իսպանիաjում, մտնում է Գրանադայի շրջանի, Անդալուսիա ինքնավար համայնքի կազմի մեջ։ Տարածքը կազմում եմ 3,4 կմ², բնակչությունը 3355 մարդ (2010)։


== Արտաքին հղումներ ==
Ayuntamiento de Jun
Microweb turística de Jun realizada por el Patronato de Turismo de Granada Archived 2006-09-04 at the Wayback Machine.
Անդորրայի զինանշան

Անդորրայի զինանշանը (կատալոներեն՝ Escut d'Andorra) ունի վահանի ձև և բաժանված է 4 քառորդամասերի։ Առաջին քարորդամասի վրա պատկերված է Ուրգելի եպիսկոպոսի նշանը, երկրորդի վրա՝ Ֆուայի կոմսի զինանշանը, երրորդի վրա՝ Կատալոնիայի զինանշանը և չորրորդի վրա՝ Բեառնի կոմսության նշանը։ Ոչ պաշտոնական ձևով օգտագործվել է միջնադարից սկսած, բայց որպես պաշտոնական զինանշան ընդունվել է 1993 թվականին՝ նոր սահմանադրությամբ։ Զինանշանը պատկերված է Անդորրայի դրոշի վրա։


== Բացատրություն ==
Զինանշանի կարգախոսն է Virtus Unita Fortior («Միավորված առաքինությունն ավելի ուժեղ է»)։


== Պատմական զինանշաններ ==

		
		
		
		
		
		
		


== Ծանոթագրություններ ==